text: Bombesagen: Manden er offer for en forbrydelse
  15 november 2010 kl. 10.10
  Det er på baggrund af de foreløbige oplysninger politiets opfattelse at manden, der sidder i bilen er offer for en forbrydelse. Men det tyder ikke umiddelbart på, at denm er "rocker-relateret", skriver politiet i en pressemeddelelse.
  Det synes på nuværende tidspunkt mest sandsynligt at han ikke selv har anbragt den bombelignede genstand i bilen. Der er ikke yderligere afklaring omkring dette i øjeblikket, skriver politiet.
  
  Evakueret
  Området omkring bilen på Finlandsvej i Vejle er nu afspærret og evakueringen af beboerne i opgangene 80, 82 og 84 er under afslutning.
  Politiet arbejder nu på at få afklaret om der er tale om en ægte rørbombe og i givet fald farligheden af denne. Herefter vil der blive taget stilling til, hvorledes den kan fjernes og manden i bilen bringes i sikkerhed.
  